પાલિકામાં ચાવીરૂપ પદોની વહેંચણીમાં સી.આર.પાટીલ સામે એક થઈ ગયેલાં તમામ જૂથમાં પૂર્ણેશ મોદીના જૂથની સ્થાયી સમિતિના પદ માટેની મથામણ હતી. ડે.મેયર પદ માટે નિતીન ભજીયાવાળા જૂથ કલ્પના અટોદરિયા અને રોહિણી પાટીલને બેસાડવા માટે સંમત હતું. સૌરાષ્ટ્રવાસી પાટીદાર ઉદ્યોગપતિના પીઠબળ સાથે નાનુ વાનાણી મેયર તરીકે જગદીશ પટેલને બેસાડવા તત્પર હતાં. જોકે, છેલ્લીઘડી સુધી જે મથામણ ચાલી તેમાં પૂર્ણેશ મોદીની સ્થાયી સમિતિના ચેરમેન પદની ઇચ્છા ફળીભૂત થઈ નહતી. તેની જગ્યાએ હર્ષ સંઘવી અનિલ ગોપલાણીને સ્થાયી સમિતિમાં બેસાડવામાં સફળ રહ્યાં હતાં, તેમાં પૂર્ણેશ મોદીનું કદ વેતરાતું હોવાથી સી.આર.પાટીલે પણ સંમતિ આપી હોવાનું કહેવાય છે. બીજીતરફ ભજીયાવાળા-દર્શના જરદોષની મહિલા ડે.મેયર પદની ઇચ્છા પણ દફનાવી દેવી પડી હતી. એટલે આખી કવાયતમાં પૂર્ણેશ મોદી વેતરાયા હતાં અને હર્ષ સંઘવી ફાવી ગયા હતાં.